Osnovna škola Ivana Cankara

Cankareva 10 , Zagreb

Broj RKP: 14865

MB: 3207803

OIB: 81002091960

Zagreb , 08.11.2023. GRADSKI URED ZA OBRAZOVANJE, KULTURU, SPORT I MLADE

TRG MARKA MARULIĆA 18

10 000 ZAGREB

OBRAZLOŽENJE PRIJEDLOGA FINANCIJSKOG PLANA ZA 2024. GODINU TE PROJEKCIJA ZA 2025. I 2026. GODINU

Sažetak djelokruga rada:

Osnovna škola Ivana Cankara, Cankareva 10, Zagreb, započela je s radom 01.09.1957. godine.

Sjedište škole nalazi se na području gradske četvrti Črnomerec. Ukupna površina školskog prostora,

dvorišta i igrališta iznosi cca 7.400 m2. Škola raspolaže sa 20 učionica, kabinetom za tehničku kulturu,

kabinetom za fiziku, kemiju i biologiju, informatičkom učionicom, dvoranom za TZK i školskom

knjižnicom. Djelokrug rada OŠ Ivana Cankara je osnovno obrazovanje učenika prema Zakonu o odgoju

i obrazovanju u osnovnoj i srednjoj školi. Škola sudjeluje u programu cjelodnevne nastave te je stoga nastava organizirana u jednoj smjeni, odnosno jutarnjoj. Produženi boravak („Support“) organiziran je za učenike od 1. do 3. razreda za 9 odgojno-obrazovnih skupina. Redovna, izborna, dodatna i dopunska nastava izvodi se prema Nacionalnom kurikulumu za osnovnoškolski odgoj i obrazovanje, operativnom godišnjem planu i programu, te Godišnjem planu i programu rada škole i školskom kurikulumu.

Cilj programa:

Cilj 1: Poboljšanje kvalitete i učinkovitosti odgoja i obrazovanja

Ovaj cilj planira se postići različitim aktivnostima uvođenjem povećanja projekata u suradnji s

Agencijom za mobilnost, povećanja broja sati dodatne i dopunske nastve i izvannastavnih aktivnosti.

Cilj 2 : Podizanje razine kreativnosti i sposobnosti učenika

Ovim ciljem planira se poticati učenike na izražavanje i kreativnosti, talenata i sposobnosti ,

i to uključivanjem u slobodne aktivnosti, natjecanja, Školske projekte Etwinning i Erasmus+, priredbe i manifestacije. Može se vidjeti školskim kurikulumom.

Financijski plan Osnovne škole Ivana Cankara napravljen je prema dobivenim uputama i limitima od strane Gradskog ureda za obrazovanje i Gradskog ureda za financije (Upute za izradu prijedloga proračuna grada Zagreba za razdoblje 2024-2026. godine), a čine ga prihodi i primici te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Obrazloženje prijedloga financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja, dok je posebni dio proračuna obrazložen po programima (projektima/aktivnostima). Opći dio financijskog plana sastoji se od Računa prihoda i rashoda i Računa financiranja.

Financijski plan Osnovne škole Ivana Cankara za 2024. godinu planiran je u iznosu od 2.417.000,00 EUR-a, za 2025. godinu se planira iznos od 2.291.400,00 EUR-a a za 2026. godini 2.295.900,00 EUR-a.

Strukturu Prijedloga financijskog plana čine: - Prihodi poslovanja : 2.264.740,00 eura - Rashodi poslovanja : 2.417.000,00 eura - Rashodi za nabavu nefinancijske imovine: 152.260,00 eura - Raspoloživa sredstva iz prethodne godine: 84.000,00 kn

Ukupni prihodi za 2024. godinu planirani su u iznosu 2.264.740,00 EUR-a , a prema izvoru financiranja i vrsti prihoda planirani su:

- Vlastiti prihodi: 5.000,00 eura

- Prihodi za posebne namjene: 5.000,00 eura

- Pomoći: 1.875.800,00 eura

- Tekuće pomoći temeljem prijenosa EU sredstava - prijenosi između proračunskih korisnika istog proračuna: 11.170,00 eura

- Donacije: 1.700,00 eura

- Pomoći temeljem prijenosa EU sredstava: 10.000,00 eura

- Prihodi i primici dobiveni s računa proračuna grada Zagreba-decentralizirana sredstva: 424.230,00 eura. Od 2024. godine prihodi nadležnog proračuna koji se iskazuju pod klasifikacijom 671 unose se u aplikaciju, te je stoga prikaz plana iz aplikacije uravnotežen.

Prihodi za 2025. i 2026. godinu planirani su u istom opsegu kao i 2024. godina prema dobivenim uputama i limitima od strane Gradskog ureda za obrazovanje i Gradskog ureda za financije.

Prihodi od prodaje proizvoda i robe te pruženih usluga i prihodi od donacija planiraju se u iznosu od 5.000,00 eura , a to su prihodi koji se ostvaruju zakupom prostora škole. Prihodi od donacija obuhvaćaju donacije od pravnih i fizičkih osoba izvan općeg proračuna i čine tekuće i kapitalne donacije u iznosu od 1.700,00 eura.

Prihodi za posebne namjene planirani su u manjem iznosu, za razliku od prošle, 2023. godine, zbog sudjelovanja škole u programu cjelodnevne nastave i neostvarivanja prihoda od strane roditelja za uslugu prehrane i program produženog boravka.

Ukupni rashodi za 2024. godinu planirani su u iznosu 2.417.000,00 EUR-a, u 2025. godini 2.291.400,00 EUR-a, a u 2026. godini 2.295.900,00 EUR-a.

Rashodi za zaposlene planirani su u ukupnom iznosu od 1.642.350,00 eura i u strukturi ukupnih rashoda čine najznačajniji udio. U školskoj godini 2023./2024. godini zaposleno je ukupno 9 učiteljica u programu produženog boravka koje vode 9 razrednih odjela sa 164 upisana učenika. Ulaskom u program cjelodnevne nastave, učiteljima u programu produženog boravka plaća je u potpunosti financirana od strane Gradskog ureda za obrazovanje, sport i mlade u ukupnom iznosu od 169.400,00 eura.

Svi učenici škole u potpunosti ostvaruju pravo na besplatnu prehranu. Grad Zagreb sufinancira prehranu svim učenicima koji su uključeni u program prehrane, u iznosu od 0,92 eura po učeniku. Razlika sredstava do utvrđene pune cijene besplatnih i sufinanciranih obroka, školi se doznačuje iz proračunskih sredstava u iznosu od 2,00 eura po učeniku. Ukupna planirana sredstva potrebna za prehranu učenika za 2024. godinu iznose 103.600,00 eura od Ministarstva znanosti i obrazovanja, a Gradski ured za obrazovanje, sport i mlade planira iznos od 24.500,00 eura.

U OŠ Ivana Cankara zaposleno je ukupno 5 pomoćnika u nastavi, od toga je 1 zaposlen preko Ugovora o radu, 2 zaposlena preko EU projekta te 2 preko Ugovora o djelu. U idućoj godini planira se iznos od 9.580,00 eura preko EU projekta, preko gradskog proračuna u ukupnom iznosu od 8.970,00 eura te preko Ugovora o djelu 1.100,00 eura.

Materijalni rashodi planirani su u ukupnom iznosu od 579.990,00 eura, a obuhvaćaju rashode za potrebe redovnog poslovanja koji se najvećim dijelom financiraju iz Gradskog proračuna.

Financijski rashodi planirani su u iznosu od 1.100,00 eura, a obuhvaćaju zatezne kamate koje nastaju zbog kašnjenja u plaćanju materijalnih obveza, bankarske usluge i usluge platnog prometa te ostali nespomenuti financijski rashodi.

Ostale naknade građanima i kućanstvima iz proračuna planirani su u iznosu od 40.000,00 eura, a obuhvaćaju radne materijale za učenike.

Rashodi za nabavu proizvedene dugotrajne imovine planirani su u iznosu od 152.260,00 eura, a obuhvaćaju rashode za ulaganja u poslovne objekte , uredsku opremu i namještaj, uređaje, strojeve i opremu za ostale namjene te knjige, od kojih se dio odnosi na nabavu udžbenika od strane MZO-a.

U računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

Odgovorna osoba - ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boris Počuča , prof.